Dale Russell

Dale Alan Russell (* 27. december 1937, San Francisco, Kalifornia, USA† 21. december 2019)podľa American Men and Women of Science, Thomson Gale 2004 bol americký paleontológ a geológ.

 Životopis 
Študoval na University of Oregon (1958), University of California v Berkeley (magister 1960) a v roku 1964 promoval na Columbia University z geológie. Ako doktorand bol v rokoch 1964/1965 na Yale University.

Od roku 1965 bol kurátorom pre paleontológiu v Canadian Museum of Nature v Ottawe, kde sa stal v roku 1977 riaditeľom oddelenia paleobiologie. Od roku 1995 pôsobil ako Senior Curator v prírodovednom múzeu North Carolina State University.. Súčasne bol aj profesorom na fakulte geológie a následne pôsobil ako Adjunct Professor na California State University v Sacramente. V roku 1996 dostal Bancroft Award od Royal Society of Canada.

Zúčastnil sa vykopávok dinosaurov v  Alberte (Dinosaur Provincial Park) a v 80-tych rokoch uskutočnil spolu s P. J.Curriem a Dongom spoločný kanadsko-čínsky projekt vykopávok dinosaurov.Dale A. Russell: China and the lost worlds of the dinosaurian era, Historical Biology, Band 10, 1995, S. 3–12. Preslávil sa napríklad popisom veľkého teropóda (dravého dinosaura) rodu Daspletosaurus.. Popísal aj veľa ďalších dinosaurov, napríklad Archaeornithomimus, Berberosaurus, Lurdusaurus, Sigilmassasaurus či Sinornithoides.

Ako jeden z prvých tiež vyslovil domnienku, že dinosaury mohli byť vyhubené z mimozemských príčin (tj. dopad meteoritu, kométy, kozmického žiarenia a pod.).Russell, Wallace Tucker: Supernovae and the Extinction of the Dinosaurs, Nature, Band 229, 1971, S. 553–554 Je tiež spojený s kontroverznou myšlienkou,že v prípade prežitia konca geologického obdobia kriedy (pred 65 miliónmi rokov) by dinosaury mohli prejsť sapientačnou fázou a premeniť sa v inteligentné bytosti, ktoré Russell nazýva dinosauroidi.Russell, R. Séguin: Reconstruction of the small Cretaceous theropod Stenonychosaurus inequalis and a hypothetical dinosauroid, Syllogeus, Band 37 1982, S. 1–43.  Jeho predstava takých hypotetických bytostí (ktorá vyústila v model, zhotovený roku 1982) však bola z viacerých strán kritizovaná (najmä preto, že bola značne antropomorfická).

Publikoval aj o vplyve paleontologického výskumu na otázky mimozemského života.Exponential evolution: implications for intelligent extraterrestrial life. Advances in Space Research, Band 3, 1983, S. 95–103

 Dielo 
 Islands in the cosmos. The evolution of terrestrial life, Indiana University Press 2009
 An Odyssey in Time. The Dinosaurs of North America, University of Toronto Press 1989

 Referencie 

 Externé odkazy 
 Oficiálna stránka na University of North Carolina
 Zoznam dinosaurov pomenovaných Russellom na DinoData

 Zdroj 

Kategória:Paleontológovia USA
Kategória:Osobnosti zo San Francisca